text: Borgere vil købe Kollund Skov tilbage
  07 maj 2013 kl. 05.19
  Store dele af Kollund Skov er blevet ryddet og 250 år gamle bøgetræer hugget til brænde. En gruppe borgere i Flensborg vil nu købe skoven tilbage og beholde området som et rekreativt område.
  Borgerne har lavet en video, der viser hvordan Kollund Skov bliver ødelagt, og bruger den bl.a. til at rejse de penge, der skal til for at kunne købe skoven.
  Skoven blev sat til salg i 2012 via Landbogruppen Syd til 22,5 mio. kr.
  Borgerne har samlet sig i foreningen "Lad og købe Kollund Skov".
  Se mere på foreningens egen hjemmeside her
  Indtil 2006 ejede Flensborg Kommune skoven, men fordi der skulle spares, solgte kommunen skoven til private købere i Danmark.
  Dengang var Forskønnelsesforeningen i Flensborg med blandt andre Cordelia Feuerhake imod salget.
  Cordelia Feuerhake er også en del af det nye initiativ, der vil købe Kollund Skov tilbage. Hvordan det skal forløbe, er ikke helt på plads, men der er tale om en stiftelse, som køber skoven, og via hjemmesiden vil der blive søgt efter sponsorer, skriver Flensborg Avis.
  Flensborg Kommune har afvist at købe skoven tilbage.
  Se borgergruppens video om ødelæggelsen af Kollund Skov her:
  
  